
Определение №148/02.12.2015 по нак. д. №1524/2015 на ВКС, НК, II н.о.
 


	
	Касационни частни дела по направени самоотводи * промяна на местна подсъдност	
	 	
		
	 	
	№ 148	
	 	
	София, 02 декември 2015 г.	
	 	
	ВЪРХОВНИЯТ КАСАЦИОНЕН СЪД на Република България, второ наказателно отделение, в закрито съдебно заседание на ……. тридесети ноември ………... през две хиляди и петнадесета година в състав:	
	 	
	 ПРЕДСЕДАТЕЛ: ЕЛЕНА АВДЕВА	
	 	
	 ЧЛЕНОВЕ: БИСЕР ТРОЯНОВ	
	 	
	 ГАЛИНА ЗАХАРОВА	
	 	
	при становището на прокурора от ВКП ТОМА КОМОВ изслуша докладваното от съдия ЗАХАРОВА КЧНД № 1524/2015 г., като взе предвид следното:	
	 	
		
		
		
	Производството е по реда на чл. 43, т. 3 от НПК.	
	 	
	С определение № 285 от 17.11.2015 г. съдия-докладчик при Кубратския районен съд е прекратил съдебното производство по АНД № 244/2015 г. по описа на същия съд и е изпратил делото по компетентност на ВКС с искане за промяна на подсъдността на основание чл. 43, т. 3 от НПК с оглед невъзможността да се образува състав за разглеждане и решаване на делото.	
	 	
	Прокурорът от ВКП Т. Комов застъпва становище, че искането е основателно, тъй като всички съдии в РС – гр.Кубрат са си направили самоотводи, поради което местно компетентният съд не може да образува състав за разглеждане на делото.	
	 	
	Върховният касационен съд, второ наказателно отделение, след като обсъди доказателствените материали по делото, намери за установено следното:	
	 	
	Налице са законните предпоставки за допускане на поисканата промяна на местната подсъдност по делото.	
	 	
	АНД № 244/2015 г. по описа на РС – гр.Кубрат е образувано по жалба на С. Н. С. против постановление № 1078р-2015 от 03.11.2015 г. на директора на Регионална дирекция „” – [населено място], с което на жалбоподателя е наложена административна санкция глоба в размер на 1 000 лева за извършено нарушение на чл. 129, ал. 4 от ЗМВР, вр. чл. 14, ал. 1 от Наредба № 8121з-531 от 09.09.2014 г. Видно от приложените съдебни актове – определения № 573 от 11.11.2015 г. и № 285 от 17.11.2015 г., съдиите от Кубратския районен съд (общо двама) са се отвели от разглеждане на делото на основание чл. 29, ал. 2 от НПК поради съседски и приятелски отношения с жалбоподателя.	
	 	
	При тези данни настоящият състав на ВКС намери, че поради липса на възможност за формиране на състав местно компетентният съд не може да разгледа и реши АНД № 244/2015 г. по описа на РС – гр.Кубрат, с оглед на което е налице необходимост от промяна на подсъдността на делото.	
	 	
	Съобразявайки конкретната причина за самоотвод на съдиите от Кубратския районен съд, ВКС счита, че разглеждането на делото следва да бъде възложено на друг, еднакъв по степен съд, какъвто е РС – гр.Исперих. Този съдебен орган е разположен в териториална близост до [населено място], предполага максимално снижаване на разходите на участниците в производството и деловодните затруднения, като в същото време е извън периметъра на РС – гр.Кубрат, което осигурява гаранции за безпристрастност на процеса.	
	 	
	Водим от изложените съображения и на основание чл. 43, т. 3 от НПК Върховният касационен съд, второ наказателно отделение,	
	 	
	ОПРЕДЕЛИ:	
	 	
	АНД № 244/2015 г. по описа на районен съд – гр.Кубрат да се разгледа от районен съд – гр.Исперих.	
	 	
	Делото ведно заедно с определението да се изпрати на РС – гр.Исперих за изпълнение.	
	 	
	Препис от определението да се изпрати на районен съд – гр.Кубрат за сведение.	
	 	
	Настоящото определение не подлежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ: 1.	
		
	 2. 	

